TradingView ธุรกิจกราฟ ที่อยู่ในแอปซื้อขายหุ้นและคริปโททั่วโลก
การลงทุนในทุกสินทรัพย์ทางการเงิน นอกจากเรื่องของปัจจัยพื้นฐานแล้ว สิ่งที่นักลงทุนส่วนใหญ่นิยมใช้ประกอบการตัดสินใจ ก็คือกราฟเชิงเทคนิค  และในช่วงหลังมานี้ ก็มีแพลตฟอร์มที่ให้บริการกราฟราคาสินทรัพย์ ที่ได้รับความนิยมมากขึ้นและถูกใช้กันเป็นวงกว้างมากขึ้น ในกลุ่มนักลงทุน นั่นคือแพลตฟอร์มที่มีชื่อว่า “TradingView”
22 พ.ค. 2564

TradingView ธุรกิจกราฟ ที่อยู่ในแอปซื้อขายหุ้นและคริปโททั่วโลก /โดย ลงทุนแมน
การลงทุนในทุกสินทรัพย์ทางการเงิน นอกจากเรื่องของปัจจัยพื้นฐานแล้ว
สิ่งที่นักลงทุนส่วนใหญ่นิยมใช้ประกอบการตัดสินใจ ก็คือกราฟเชิงเทคนิค
และในช่วงหลังมานี้ ก็มีแพลตฟอร์มที่ให้บริการกราฟราคาสินทรัพย์
ที่ได้รับความนิยมมากขึ้นและถูกใช้กันเป็นวงกว้างมากขึ้น
ในกลุ่มนักลงทุน นั่นคือแพลตฟอร์มที่มีชื่อว่า “TradingView”
ซึ่งนอกจากช่องทางของบริษัทเองแล้ว 
รู้หรือไม่ว่า TradingView ก็ยังให้บริการกราฟอยู่บน
Streaming, 
, Seeking Alpha หรือแม้แต่ Bitkub อีกด้วย
แล้ว TradingView มีความเป็นมาอย่างไร 
ใครเป็นคนสร้าง ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
TradingView เป็นแพลตฟอร์มที่ให้บริการฐานข้อมูลของการลงทุน
ซึ่งเน้นไปที่ปัจจัยเชิงเทคนิเกิล หรือเรียกง่าย ๆ ว่าเอาไว้ดูกราฟนั่นเอง
และนอกจากความนิยมของ TradingView ในกลุ่มนักลงทุนต่างประเทศแล้ว
ในช่วงปีที่ผ่านมา จะสังเกตได้ว่าในประเทศไทย 
TradingView ก็ได้รับความนิยมเพิ่มขึ้นอย่างเห็นได้ชัด
แล้วอะไรที่ทำให้ TradingView เป็นที่นิยม ?
จุดเด่นอย่างแรกก็คือ TradingView เป็นหนึ่งในแพลตฟอร์มที่รวบรวมข้อมูลได้ครอบคลุมมากที่สุด
ซึ่งนอกจากราคาหุ้นแล้ว ก็ยังมี Futures, ETFs, พันธบัตรรัฐบาล, อัตราแลกเปลี่ยน, สินค้าโภคภัณฑ์นานาชนิด ไปจนถึงคริปโทเคอร์เรนซี
และก็ไม่ได้มีแต่ข้อมูลของประเทศสหรัฐอเมริกาหรือประเทศในแถบยุโรปเท่านั้น 
แต่ยังครอบคลุมไปทั่วทุกภูมิภาค รวมถึงของประเทศไทยด้วย
หรือเรียกได้ว่า ทุกอย่างที่มีกราฟราคา สามารถหาข้อมูลได้ใน TradingView
จุดเด่นอย่างที่สองก็คือ เรื่องการใช้งาน
ทั้งเรื่องที่ออกแบบมาให้ใช้งานสะดวก 
อย่างเช่นการปรับมุมมองกราฟได้ตามใจชอบ หรือสำหรับสินทรัพย์ตัวที่ดูบ่อย 
ก็สามารถจับใส่ Watchlist ไว้ หรือจะจัดกลุ่มเป็นหมวดหมู่ตามที่ต้องการก็ได้ 
และยังสามารถตั้งเตือน เมื่อเกิดสัญญาณทางเทคนิคตามที่เราวางแผนไว้ได้ด้วย
ที่สำคัญก็คือ ได้รวบรวมเครื่องมือทางเทคนิเกิลไว้ให้ใช้แบบนับไม่ถ้วน
อย่างเช่น Price Pattern หรือ Fibonacci ที่มีให้เลือกใช้ไปถึงรูปแบบขั้นสูง
นอกจากนี้ ยังมีอินดิเคเตอร์ที่เป็นข้อมูลในเชิงลึก และมีเฉพาะใน TradingView 
อย่างที่นิยมใช้กันก็เช่น VPVR ที่เอาไว้ดูโวลุมสะสมย้อนหลังในแต่ละช่วงราคา 
หรือ MCDX SmartMoney ที่ใช้ดูว่าการเคลื่อนไหวของราคา 
มาจากเม็ดเงินของนักลงทุนสถาบัน หรือมาจากนักลงทุนรายย่อย
จุดเด่นอย่างที่สามก็คือ TradingView ไม่ได้ใช้เพื่อดูกราฟเท่านั้น 
แต่ถูกสร้างให้เป็นสังคมออนไลน์ของเหล่านักลงทุนทั่วโลก
ซึ่งผู้ใช้งานสามารถโพสต์มุมมองกราฟของตัวเอง เพื่อแชร์ไอเดียการลงทุน
และยังให้คนอื่นมาแสดงความคิดเห็นหรือแลกเปลี่ยนไอเดียกันได้ 
หรือจะเลือกกดติดตามคนที่ชื่นชอบก็ยังได้ คล้ายกับ Twitter นั่นเอง
แล้วใครเป็นคนสร้าง TradingView ?
TradingView ก่อตั้งโดยคุณ Stan Bokov, Denis Globa และ Constantine Ivanov
โดยแต่เดิม ทั้ง 3 คนนี้ได้ร่วมกันก่อตั้งบริษัทที่ชื่อว่า MultiCharts มาก่อน
ซึ่งให้บริการซอฟต์แวร์ด้านการลงทุน ทั้งระบบการซื้อขาย กราฟเทคนิค และฐานข้อมูล 
ให้กับโบรกเกอร์และฟินเทคชื่อดัง อย่างเช่น Interactive Brokers รวมถึง Binance
จนกระทั่งในปี 2011 หรือราว 10 ปีก่อน 
ผู้ก่อตั้งทั้ง 3 คน ก็ได้ร่วมกันสร้างแพลตฟอร์มที่ชื่อว่า TradingView
โดยตั้งใจจะให้เป็นทั้งสังคมออนไลน์และแหล่งรวบรวมข้อมูลและเครื่องมือทางเทคนิคเชิงลึก
สำหรับใครก็ตามที่สนใจการลงทุน ไม่จำกัดว่าต้องเป็นระดับมืออาชีพ
ซึ่งก็ถือได้ว่าสังคมออนไลน์แห่งนี้ 
กลายเป็นชุมชนที่เติบโตขึ้นแบบก้าวกระโดด 
จากปีแรก มีผู้ใช้งานประมาณ 6 หมื่นบัญชีต่อเดือน 
จนปัจจุบัน ได้ขยายมาเป็น 10 ล้านบัญชีต่อเดือน จาก 150 ประเทศทั่วโลก
สำหรับผู้ใช้งาน TradingView ก็จะมีตั้งแต่ใช้บริการได้ฟรี 
หรือแบบเสียค่าบริการเป็นรายเดือนหรือรายปี  
ซึ่งก็มีราคาตามแต่ละแพ็กเกจ 3 ระดับ
โดยราคาที่เพิ่มขึ้น ก็จะครอบคลุมอินดิเคเตอร์ที่หลากหลายและมีความซับซ้อนมากขึ้นนั่นเอง
นอกจากกลุ่มลูกค้ารายบุคคลแล้ว 
TradingView ยังให้บริการลูกค้าที่เป็นองค์กร
ด้วยการเป็นฐานข้อมูลกราฟตามเว็บไซต์และแพลตฟอร์มต่าง ๆ 
อย่างเช่นใน 
, Investopedia และ Seeking Alpha 
และที่ใกล้ตัวที่สุด ก็คือกราฟเทคนิคใน Streaming 
หรือแม้แต่ Bitkub แพลตฟอร์มซื้อขายคริปโทเคอร์เรนซีในบ้านเราก็ใช้บริการบริษัทแห่งนี้
วิธีสังเกตว่ากราฟที่เราเห็นมาจาก TradingView หรือไม่
ก็คือในหน้ากราฟราคาสินทรัพย์จะมีโลโกของทางบริษัทวางอยู่
บริเวณมุมซ้ายล่าง นั่นเอง
ปัจจุบัน TradingView ระดมทุนถึง Series B ด้วยเงินลงทุนรวม 1,300 ล้านบาท
และยังคงมีแผนจะระดมทุนไปอย่างต่อเนื่อง เพื่อพัฒนาแพลตฟอร์มและขยายฐานลูกค้า
ซึ่งการเติบโตของ TradingView ในอนาคต ก็นับว่าน่าจับตามอง 
เพราะปัจจุบัน นักลงทุนทั่วโลกต่างมีช่องทางในการลงทุนที่สะดวก
และเข้าถึงการลงทุนได้ง่ายขึ้น รวมถึงค่าธรรมเนียมการซื้อขายที่ถูกลงกว่าแต่ก่อนมาก 
ซึ่งก็เป็นผลมาจากการพัฒนาและเติบโตของฟินเทค
นอกจากนี้ กระแสของคริปโทเคอร์เรนซี ก็เป็นอีกหนึ่งปัจจัยดึงดูด 
ให้นักลงทุนและนักเก็งกำไร หันมาสนใจการดูกราฟ 
การดูความเห็นก่อนตัดสินใจเข้าไปลงทุนจากแพลตฟอร์มอื่น ๆ ด้วยตัวเองกันมากขึ้น
สรุปได้ว่ายิ่งมีนักลงทุนหันมาสนใจลงทุนด้วยตัวเองมากเท่าไร 
ก็ยิ่งจะทำให้ TradingView เติบโต มากขึ้นเท่านั้น..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-
-
-
-